****

**VLADA REPUBLIKE HRVATSKE**

Zagreb, 28. veljače 2019.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

|  |  |
| --- | --- |
| **Predmet:** | Prijedlog Odluke o izmjeni Odluke o osnivanju Povjerenstva za procjenu i utvrđivanje prijedloga strateških projekata |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 10. stavka 1. Zakona o strateškim investicijskim projektima Republike Hrvatske („Narodne novine“ broj 29/2018 i 114/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_ 2019. godine donijela

**O D L U KU**

**o izmjeni Odluke o osnivanju Povjerenstva za procjenu**

**i utvrđivanje prijedloga strateških projekata**

**I.**

U Odluci o osnivanju Povjerenstva za procjenu i utvrđivanje prijedloga strateških projekata („Narodne novine“, br. 57/18) točka V. mijenja se i glasi:

“Administrativne poslove za Povjerenstvo obavlja, sukladno djelokrugu utvrđenom Zakonom o strateškim investicijskim projektima Republike Hrvatske, središnje tijelo državne uprave nadležno za gospodarstvo, a u suradnji sa središnjim tijelima državne uprave za koje je utvrđeno da priprema i provedba projekta djelomično ili potpuno spada u njihovu nadležnost.“

**II.**

Ova Odluka stupa na snagu osmoga dana od dana objave u „Narodnim novinama“.

Klasa:

Urbroj:

Zagreb,

**Predsjednik**

**mr. sc. Andrej Plenković**

**OBRAZLOŽENJE**

Zakon o strateškim investicijskim projektima Republike Hrvatske stupio je na snagu 5. travnja 2018. godine (NN br. 29/2018).

Nadalje, stupanje na snagu Zakona o prestanku važenja Zakona o osnivanju Agencije za investicije i konkurentnost (NN br. 115/18) dana 1. siječnja 2019., ima za posljedicu prestanak rada Agencije za investicije i konkurentnost (u daljnjem tekstu: Agencija) i preuzimanje poslova Agencije od strane Ministarstva gospodarstva, poduzetništva i obrta.

Također, dana 1. siječnja 2019. stupio je na snagu Zakon o izmjenama Zakona o strateškim investicijskim projektima Republike Hrvatske (NN br. 114/2018), a sukladno članku 8. Zakona, Vlada Republike Hrvatske će u roku od 60 dana od dana stupanja na snagu Zakona, uskladiti Odluku o osnivanju Povjerenstva za procjenu i utvrđivanje prijedloga strateških projekata (u daljnjem tekstu: Povjerenstvo) s odredbama Zakona.

Donošenjem ove Odluke administrativne poslove za Povjerenstvo, koje je obavljala Agencija preuzet će Ministarstvo gospodarstva, poduzetništva i obrta.

**Točkom I.** propisano je da administrativne poslove za Povjerenstvo obavlja, sukladno djelokrugu utvrđenom Zakonom o strateškim investicijskim projektima Republike Hrvatske, središnje tijelo državne uprave nadležno za gospodarstvo, a u suradnji sa središnjim tijelima državne uprave za koje je utvrđeno da priprema i provedba projekta djelomično ili potpuno spada u njihovu nadležnost.

**Točkom II.** propisano je stupanje na snagu Odluke.

Nastavno na navedeno Ministarstvo gospodarstva, poduzetništva i obrta predlaže Vladi Republike Hrvatske, donošenje Odluke o izmjeni Odluke o osnivanju Povjerenstva za procjenu i utvrđivanje prijedloga strateških projekata.